Diari Oficial de la Generalitat Valenciana


Sumari del DOGV 3511, del 07-06-1999 (1999/4896)

RESOLUCIÓ de 26 d'abril de 1999, de la Conselleria d'Ocupació, Indústria i Comerç, sobre alienació de béns mobles integrats en el patrimoni de la Generalitat Valenciana.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3511

Data del DOGV
:   07-06-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/4896


Data del document
:   26-04-1999

Organisme emissor
:   Conselleria d'Ocupació, Indústria i Comerç

Tipus de document
:   Resolució

Descriptors 

:   * Alacant
    * tractor
    * cultura regional
    * propietat mobiliària

RESOLUCIÓ de 26 d'abril de 1999, de la Conselleria d'Ocupació, Indústria i Comerç, sobre alienació de béns mobles integrats en el patrimoni de la Generalitat Valenciana. [1999/X4896]
  
Examinat el procediment iniciat d'ofici per la direcció del Centre de Formació i Inserció Professional d'Alacant per a l'alienació per concert directe de béns mobles integrants del patrimoni de la Generalitat Valenciana, indicats en l'annex, s'han observat els fets que hi ha a continuació:
  
Primer
  
Segons el tècnic valorador designat en el procediment hi ha al Centre FIP d'Alacant una sèrie de vehicles de motor i accessoris d'impossible aprofitament per als fins formatius a què es destinaven, atés el seu grau d'obsolescència, i el valor en conjunt dels quals no excedeix de 500.000 pessetes.
  
Segon
  
S'ha donat compte a la Direcció General de Tributs i Patrimoni de la valoració practicada.
  
Tercer
  
Consta en l'expedient administratiu la comunicació de la voluntat d'alienació a tres industrials dedicats a la compravenda de béns i productes usats, o activitats semblants.
  
Quart
  
Examinades les ofertes presentades pels industrials, el Servei de Programació i Coordinació de Formació Professional Ocupacional proposa l'adjudicació a l'empresa Automáticos Simón, SL, per un import de quinze mil pessetes (15.000 PTA), per ser aquest el millor preu oferit.
  
La valoració jurídica dels fets exposats és la següent:
  
Primer
  
És d'aplicació l'article 55 de la Llei de Patrimoni de la Generalitat Valenciana, en la redacció que en fa la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana, i s'han complit els tràmits que estableix el Decret 193/1989, de 22 de desembre, del Consell de la Generalitat Valenciana, pel qual es regula el procediment d'alienació de béns mobles, propietat de la Generalitat Valenciana (DOGV 15 de gener de 1990).
  
Segon
  
L'alienació dels béns a títol onerós en comportarà la desafectació per aplicació d'allò que s'ha disposat en la Llei de Patrimoni ja esmentada.
  
D'acord amb tot l'anterior, tot exercint les facultats atorgades per l'article 35 de la Llei 5/1983, de 30 de desembre, de Govern Valencià, i en virtut de la delegació conferida pel conseller d'Ocupació, Indústria i Comerç al secretari general per mitjà de la Resolució de 10 de juliol de 1997 (DOGV núm. 3.043, de 25 de juliol de 1997), resolc:
  
Primer
  
Desafectar els béns a què es refereix esta resolució del servei públic al qual s'hi destinaven, i que s'indiquen en l'annex.
  
Segon
  
Adjudicar a l'empresa Automáticos Simón, SL, els béns mobles que inclou la relació annexa, d'acord amb l'oferta presentada per l'esmentada empresa, per un import total de quinze mil pessetes (15.000 PTA).
  
La present resolució posa fi a la via administrativa i contra esta pot interposar-se potestativament un recurs de reposició davant del conseller d'Ocupació, Indústria i Comerç, en el termini d'un mes comptat des de l'endemà de la notificació, o impugnar-se directament davant de l'ordre jurisdiccional mitjançant la interposició d'un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, de conformitat amb allò que s'ha establit en els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa.
  
València, 26 d'abril de 1999.- El secretari general: José Antonio Manteca Pérez.
  
Annex
  
Valoració dels vehicles de motor i accessoris que a continuació es llisten per a l'alienació i posterior baixa d'inventari del centre FIP d'Alacant, realitzada pel Sr. Pedro M. Díaz Martínez, director del Centre FIP d'Alacant, per un total de 9.000 pessetes:
  
 NÚM. INVENTARI
  
 CENTRE FIP DENOMINACIÓ MARCA I MODEL
  
 461 MOTOCULTOR PASCUALI 945/601
  
 462 MOTOCULTOR PASCUALI 906/906
  
 463 CISTERNA AMB XASSÍS PASCUALI/PAMANY NT/A/400
  
 465 MULA MECÀNICA KLEINMOTOREN GMBH
  
 466 MOTOR PER A FUMIGAR MATADOR M5 G80
  
 467 BOMBA D'AIGUA WORTHIGTON
  
 468 MANILLARS MULA MECÀNICA